CELEX: 62019CN0872
Language: fi
Date: 2019-11-28 00:00:00
Title: asia C-872/19 P: Valitus, jonka Venezuelan bolivariaaninen tasavalta on tehnyt 28.11.2019 unionin yleisen tuomioistuimen (laajennettu neljäs jaosto) asiassa T-65/18, Venezuela v. komissio, 20.9.2019 antamasta tuomiosta

10.2.2020   
            
            
               FI
            
            
               Euroopan unionin virallinen lehti
            
            
               C 45/27
            
         
      Valitus, jonka Venezuelan bolivariaaninen tasavalta on tehnyt 28.11.2019 unionin yleisen tuomioistuimen (laajennettu neljäs jaosto) asiassa T-65/18, Venezuela v. komissio, 20.9.2019 antamasta tuomiosta
      (asia C-872/19 P)
      (2020/C 45/25)
      Oikeudenkäyntikieli: englanti
      
         Asianosaiset
      
      
         Valittaja: Venezuelan bolivariaaninen tasavalta (edustajat: L. Giuliano ja F. Di Gianni, avvocati)
      
         Muu osapuoli: Euroopan unionin neuvosto
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksenalaisen tuomion siltä osin kuin siinä jätettiin kanne tutkimatta
               
            
                  —
               
               
                  toteaa, että valittajan nostama kanne voidaan ottaa tutkittavaksi ja palauttaa asian ratkaistavaksi unionin yleiseen tuomioistuimeen
               
            
                  —
               
               
                  velvoittaa neuvoston korvaamaan oikeudenkäyntikulut tässä menettelyssä ja unionin yleisessä tuomioistuimessa käydyssä menettelyssä.
               
            
         Oikeudelliset perusteet ja pääasialliset perustelut
      
      Valittaja vetoaa valituksensa tueksi yhteen valitusperusteeseen, joka jakautuu kolmeen osaan.
      Unionin yleinen tuomioistuin tulkitsi virheellisesti SEUT 263 artiklan neljännessä kohdassa säädettyä arviointiperustetta siitä, koskevatko riidanalaiset säännökset kantajaa suoraan, kun asiaa arvioidaan Almaz-Antey -oikeuskäytännön valossa.
      
                  1.
               
               
                  Unionin yleinen tuomioistuin sovelsi väärää testiä sen arvioimiseksi, koskevatko riidanalaiset säännökset (1) suoraan Venezuelan bolivariaanista tasavaltaa.
               
            
                  2.
               
               
                  Unionin yleinen tuomioistuin teki oikeudellisen virheen, koska se jätti huomiotta eräitä käsiteltävän asian olennaisia olosuhteita soveltaessaan arviointiperustetta suoraan koskemisesta, sellaisena kuin se esitetään Almaz-Antey -oikeuskäytännössä.
               
            
                  3.
               
               
                  Unionin yleinen tuomioistuin jätti huomiotta tosiasialliset vaikutukset, joita riidanalaisista säännöksistä aiheutuu Venezuelan bolivariaaniselle tasavallalle.
               
            
         (1)  Venezuelan tilanteen johdosta määrättävistä rajoittavista toimenpiteistä 13.11.2017 annettu neuvoston päätös (YUTP) 2017/2074 (EUVL 2017, L 295, s. 60).